Burjassot llança dues enquestes de participació per a la rehabilitació de la Casa de Cultura i el Teatre El Progrés
2025-07-24

L’Ajuntament de Burjassot sol·licitarà les ajudes del programa per a la Rehabilitació d’Edificis Públics (PIREP) en la convocatòria de 2022 per a la rehabilitació del Teatre Progrés i de la Casa de Cultura. Amb aquesta intervenció es pretén, en el cas del Teatre Progrés, recuperar l’ús, dotant-li d’una major eficiència energètica, una millor funcionalitat i accessibilitat en el seu conjunt i, en referència a la Casa de Cultura, aconseguir també una major eficiència energètica de l’edifici, un millor espai d’atenció ciutadana i una millor funcionalitat i accessibilitat.

Amb la finalitat de millorar la governança i comptar amb les opinions de les persones usuàries de tots dos edificis, des del Consistori s’han proposat sengles enquestes que estaran obertes fins al 20 de maig.

Per a contestar l’enquesta sobre la Casa de Cultura, PUNXA ACÍ.
Per a contestar l’enquesta sobre el Teatre Progrés, PUNXA ACÍ.